OpenLLM-France/wikimedia huggingface dataset:
# Sarah Records

Sarah Records a oa un ti-embann pladennoù dizalc'h hag az eas en-dro etre 1987 ha 1995. Krouet e voe e miz Du 1987 gant Clare Wadd ha Matt Haynes. Brudet eo an ti-embann evit bezañ embannet pladennoù sonerezh twee ha sonerezh indie pop. Etre 1987 ha 1995 e voe embannet 30 pladenn glok ganto, 100 pladenn single, 30 pladenn maksi hag ivez fanzinoù ha dastumadegoù. Brudet eo ivez evit goloioù ar pladennoù, hag a oa moullet e daou liv peurliesañ, abalamour da abegoù arzel hag ekonomikel. There and Back Again Lane a oa ar bladenn ziwezhañ embannet gant Sarah Records, ouzhpenn ar bladenn e oa ul levrig ennañ istor an ti-embann. Kemennet e voe e oa echu gant an ti-embann er c'helaouennoù breizhveuriat NME ha Melody Maker dindan an titl : A Day For Destroying Things. Matt Haynes a grouas an ti-embann Shinkansen Records e 1996.

## Strolladoù bet skignet o fladennoù gant Sarah Records

| 14 Iced Bears Aberdeen Action Painting! Another Sunny Day Blueboy Boyracer Brighter Christine's Cat East River Pipe | Eternal Even As We Speak Fanzines The Field Mice The Forever People Gentle Despite The Golden Dawn The Harvest Ministers Harvey Williams | Heavenly The Hit Parade Ivy Northern Picture Library The Orchids The Poppyheads The Rosaries The Sea Urchins Secret Shine | Shelley The Springfields St. Christopher The Sugargliders The Sweetest Ache Talulah Gosh! Tramway The Wake |

## Liammoù diavaez

* Lec'hienn diwar-benn Sarah Records
* Lec'hienn ofisiel Shinkansen ha Sarah Records
# Sarah Siddons

Sarah Siddons (1755 - 1831) a oa un aktorez saoz ha hini vrudetañ hec'h amzer.

## He buhez

Ganet e oa Sarah Kemble en Aberhonddu, e Sir Frycheiniog, e Kembre. Merc'h e oa da Roger Kemble (1721– 1802), un aktor a rene ur gompagnunezh bale-bro ma oa tud eus e diegezh, evel he mamm, Sarah "Sally" Ward (1735–1807). Daouzek bugel all a voe war-lerc'h Sarah, o merc'h henañ.
E 1773, da 18 vloaz, e timezas Sarah da William Siddons, un aktor, en desped d'he zud a felle dezho he dimeziñ d'un noblañs. Kaset e voe Siddons e-maez ar gompagnunezh ha Sarah ac'h eas d'e heul.
E 1774 e reas berzh evel Belvidera er pezh Venice Preserved, skrivet gant Thomas Otway, ma voe taolet evezh outi gant an aktor meur David Garrick. Ha setu eñ da gas unan bennas d'he gwelout o c'hoari Calistaer pezh Fair Penitent skrivet gant Thomas Rowe. Goude se e voe kemeret da c'hoari e C'hoariva Drury Lane. Tamm skiant ebet n'he devoa prenet. Se zo kaoz, etre traoù all, ne voe ket graet un degemer mat dezhi pa grogas da c'hoari Portia er pezh The Merchant of Venice pe e pezhioù all. Digant rener c'hoariva Drury Lane he devoe ul lizher o kemenn ne oa ket ezhomm anezhi ken. Neuze e voe, emezi, harluet eus Drury Lane evel ur genstrivadez didalvez evit klod ha berzh (banished from Drury Lane as a worthless candidate for fame and fortune).
E 1777 ez eas da c'hoari dre ar vro. E-pad c'hwec'h vloaz e labouras e kompagnunezhioù a bep seurt, e York ha Bath. Brud a deuas dezhi.
Mrs Siddons a guitaas ar vicher e 1812, met dont a reas en-dro meur a wech c'hoazh goude. Da ziwezhañ e voe d'an 9 a viz Mezheven 1819 evel Lady Randolph er pezh Douglas gant John Home.

## Bugale

Seizh bugel he doe, pemp a varvas. Dispartiañ a reas diouzh he fried William Siddons.

## Poltred Reynolds

Joshua Reynolds en deus livet he foltred anvet , "Mrs. Siddons as the Tragic Muse," e 1784. E 1950, Joseph Mankiewicz a implijas ar poltred en e film All About Eve.

## Hiziv

En Aberhonddu, kêr he c'havell, ez eus un ostaleri anvet Sarah Siddons, hag ur marc'h-du war an hent-houarn a zo ivez en hec'h anv.
He c'hoar, Ann Hatton, a oa romantourez brudet en hec'h amzer.

## Pennad kar

* Mary Wollstonecraft
# Sarajevo

Kêr-benn Bosnia-ha-Herzegovina eo Sarajevo (kirillek : Сарајево). E 2013 e oa 275 524 annezad er gêr, ha 555 210 er veurgêr. E kreiz ar Balkanoù emañ hag ur pouez ekonomikel, arc'hantel, sokial ha sevenadurel he deus er rannvro-se eus Su Europa. Anavezet eo hiziv hon deiz evit he buhez sevenadurel, dreist-holl en dudi, er mediaoù, er giz hag en arzoù.
Puilh eo istor ar gêr, diazezet anezhi gant an Otomaned e 1461. Eno e voe drouklazhet arc'hduk Franz Ferdinand Aostria e 1914, o loc'hañ ar Brezel bed kentañ. E 1984 e tegemeras ar C'hoarioù olimpek goañv. E-pad Brezelioù Yougoslavia e voe lakaet ar seziz war ar gêr e-pad 1425 deiz, eus miz Ebrel 1992 betek miz C'hwevrer 1996, e-pad Brezel Bosnia. E 2014 e voe anvet Kêr-benn Europa ar Sevenadur.

## Poblañs

Hervez niveradeg 2013 e oa 275 524 annezad er gêr, 419 957 en tolead kêr, ha 555 210 er veurgêr.
Lesanvet eo bet Sarajevo "Jeruzalem Europa" abalamour d'he lieseurted kenelel ha relijiel.

## Istor

Tud zo o chom eno abaoe an Neolitik. En em ziazezañ a rejont ar Slaved eno er VII$^{vet}$ kantved. E 1461 e oa dibabet ar gêriadenn Brodac gant ar gouarnour otoman kentañ evit sevel ur gêr nevez : Sarajevo.
E 1878 e voe an Aostrianed mestr war Bosnia. Drouklazhet e voe an arc'hduk Franz Ferdinand Aostria hag e wreg Sofia Chotek e 1914, o loc'hañ ar Brezel bed kentañ, anavezet eo an darvoud-se evel Gwalldaol Sarajevo. Savet e voe Yougoslavia, ur stad sokialour, e 1929. D'an 2 a viz Ebrel 1992 e voe kelc'hiet ar gêr gant an nerzhioù serb, ha lakaet ar seziz ganto war ar gêr betek miz Ebrel 1995.

### Gevellerezh

Gevellet eo Sarajevo gant :
* Ankara (Turkia),
* Bakou (Azerbaidjan),
* Barcelona (Katalonia),
* Brusel (Belgia),
* Bursa (Turkia),
* Istanbul (Turkia),
* Rueil-Malmaison (Bro-C'hall),
* Zagreb (Kroatia).

## Tud brudet

* Aleksandar Hemon, skrivagner
* Emir Kusturica, filmaozer
# Sarah Palin

Sarah Louise Heath :
| Sarah Palin e miz Mae 2010 ||
| Anv | Sarah Louise Heath |
| Ganet | 11 a viz C'hwevrer 1964 Sandpoint, Idaho (SUA) |
| Broadelezh | stadunanat |
| Micher | kazetennerez politikourez (Strollad Republikan) gouarnourez Alaska (4 a viz Kerzu 2006-26 a viz Gouere 2009) maerez Wasilla (14 a viz Here 1996 - 14 a viz Here 2002) |
| Pried | Todd Palin |
| Bugale | Track Palin Bristol Palin Willow Palin Piper Palin Trig Palin |
| Sinadur ||
| kemmañ |
Sarah Palin (ganet Sarah Louise Heath d'an 11 a viz C'hwevrer 1964 e Sandpoint) a zo ur bolitikourez stadunanat ezel eus ar Strollad republikan.
D'ar 4 a viz Kerzu 2006 e voe dilennet gouarnourez Alaska. Ar vaouez kentañ hag an dileuriadez yaouankañ dilennet eno e voe. D'an 29 a viz Eost 2008 e voe dibabet gant John McCain (danvez-prezidant SUA e 2008 en anv ar Strollad republikan da vont war ar renk gantañ evel danvez bezprezidantez. Sarah Palin a voe neuze an eil maouez (goude Geraldine Ferraro e 1984) a voe kinniget da vezprezidantez gant ur strollad politikel bras. D'ar 26 a viz Gouere 2009 e tilezas he c'harg a c'houarnourez.
Kemer perzh a ra e Strollad Tea Party hag er Mamas Grizzlies. Abaoe miz Genver 2010 e kinnig ur gronikenn politikerezh skignet gant ar chadenn skinwel Fox News Channel. Abaoe ar 14 a viz Du 2010 e kinnig Sarah Palin's Alaska, hag a zo ur stirad skinwel eizh rann anezhañ diwar-benn Alaska skignet gant The Learning Channel$^,$.

## Notennoù

* ↑ « Sarah Palin, la cure de jouvence de John McCain », Le Figaro, 29 a viz Eost 2008.
* ↑ « Palin to Join Fox News as Contributor », Fox News, 11 a viz Genver 2010.
* ↑ Alex Weprin, « 'Sarah Palin's Alaska' Gets Premiere Date », TV Newser, 6 a viz Eost 2010.
* ↑ Lisa de Moraes, « Discovery makes it official: “Sarah Palin's Alaska” to TLC », The Washington Post, 25 a viz Meurzh 2010.
* ↑ Alex Strachan, « The fun facts of Sarah Palin's new reality show about Alaska », Vancouver Sun, 27 a viz Meurzh 2010.

## Liammoù diavaez

* SarahPAC: Lec'hienn ofisiel Sarah Palin Political Action Committee
* Sarah Palin war Facebook
* Sarah Palin war Twitter
* Sarah Palin e YouTube
a vo kavet e Wikimedia Commons.
# Sarah Willis

Sarah Willis zo ur sonerez korn-boud saoz, ganet en SUA en 1968. Seniñ a ra gant Laz-seniñ Berlin ha kas a ra abadennoù skinwel diwar-benn ar sonerezh klasel.
# Saratov

Saratov (rusianeg: Сара́тов) a zo ur gêr eus Rusia, lec'hiet war ar Volga, e Oblast Saratov. Un lec'h industriel eo, ha sez meur a ensavadur sevenadurel ha pedagogel.
Er bloaz 2010 e oa 837 900 a dud o vevañ enni, hag e 2016 e oa 843 460 annezad, 16vet kêr ar vro eo eta. Gant kêrioù all evel Engels e ra Saratov un tolpad-kêrioù bras gant 1.19 milion a annezidi e 2005.

## Gevelliñ

* Chapel Hill (SUA)
* Carrboro (SUA)
* Taiyuan (Sina)
* Dobritch (Bulgaria)
* Kazan (Rusia)
* Łódź (Polonia)
* Volgograd (Rusia)
* Shaoyang (Sina)
* Proviñs Catanzaro (Italia)
* Dallas (SUA)

## Tud brudet

* Rachel Bluwstein (1890-1931), barzhez, ganet eno,
* Marina Raskova, nijourez soviedel, marvet e-kichen Saratov e 1943,
* Evgeni Tomachevsky (g. e 1987), mestrc'hoarier echedoù, ganet eno.

## Liammoù diavaez

* (ru) Lec'hienn ofisiel Saratov
* (ru) Saratov.ru
* (ru) Ar sevenadur e Saratov
* (ru) Sellout ouzh Saratov gant Google Earth
a vo kavet e Wikimedia Commons.
# Tantal Amerika

Tantal Amerika :
| Un tantal Amerika, luc'hskeudennet e Florida (SUA). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Ciconiiformes |
| Kerentiad : | Ciconiidae |
| Genad : | Mycteria |
| Anv skiantel ||
| Mycteria americana Linnaeus, 1758 ||
| D'ar vevoniezh e tenn ar pennad-mañ. ||
An tantal Amerika$^,$ a zo ur spesad hirc'hareged bras, Mycteria americana an anv skiantel anezhañ.

## Boued

Bevañ a ra diwar besked peurliesañ.

## Annez

Kavout a reer ar spesad e takadoù 'zo eus Amerika, eus gevred Stadoù-Unanet Amerika da hanternoz Arc'hantina.

## Liammoù diavaez

* (en) Mycteria americana el lec'hienn BirdLife International.
* (en) Mycteria americana e lec'hienn an International Union for Conservation of Nature (IUCN).

## Notennoù ha daveennoù

* ↑ •Mycteria americana, Tantale d'Amérique, Wood Stork Tantal Amerika (Dn., Gl., It., Sp...) - Divi gKervella, Un distro war anvioù laboused Europa (1), Hor Yezh, niv. 286, Mezheven 2016, pajenn 18.
* ↑ TermOfis : Tantale d'Amérique | Tantal Amerika | Mycteria americana (studiet).
* ↑ (en) Mycteria americana el lec'hienn HBW Alive: Handbook of the Birds of the World Alive.
* ↑ (en) Roadennoù IOC World Bird List diwar-benn Mycteria americana.
a vo kavet e Wikimedia Commons.
# Tantal Indez

Tantal Indez :
| Un tantal Indez, luc'hskeudennet en India. Tost en arvar (NT) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Ciconiiformes |
| Kerentiad : | Ciconiidae |
| Genad : | Mycteria |
| Anv skiantel ||
| Mycteria leucocephala (Pennant, 1769) kentanv : Tantalus leucocephalus ||
| D'ar vevoniezh e tenn ar pennad-mañ. ||
An tantal Indez$^,$ a zo ur spesad hirc'hareged bras, Mycteria leucocephala an anv skiantel anezhañ.

## Boued

Bevañ a ra diwar besked peurliesañ.

## Annez

Kavout a reer ar spesad en India hag en Azia ar gevred.

## Liammoù diavaez

* (en) Mycteria leucocephala el lec'hienn BirdLife International.
* (en) Mycteria leucocephala e lec'hienn an International Union for Conservation of Nature (IUCN).

## Notennoù ha daveennoù

* ↑ (en) AnimalBase.
* ↑ •Mycteria leucocephala, Tantale indien, Painted Stork Tantal Indez (Dn., Gl., Kat., Nl., Sp., Sv.) - Divi gKervella, Un distro war anvioù laboused Europa (1), Hor Yezh, niv. 286, Mezheven 2016, pajenn 18.
* ↑ TermOfis : Tantale indien | Tantal Indez | Mycteria leucocephala (studiet).
* ↑ (en) Mycteria leucocephala el lec'hienn HBW Alive: Handbook of the Birds of the World Alive.
* ↑ (en) Roadennoù IOC World Bird List diwar-benn Mycteria leucocephala.
a vo kavet e Wikimedia Commons.
# Tantad

Un tantad a zo un tan bras, graet war an oaled pe er-maez, e-pad ur fest da skouer, da geñver ur gouel bennak. Anavezet mat eo tantadoù Gouel Yann e deroù an hañv.

## Gwelout ivez

* Auto de fé
# Tantal Afrika

Tantal Afrika :
| Un tantal Afrika, luc'hskeudennet e Park broadel Serengeti (Tanzania, Afrika ar Reter). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Ciconiiformes |
| Kerentiad : | Ciconiidae |
| Genad : | Mycteria |
| Anv skiantel ||
| Mycteria ibis (Linnaeus, 1766) kentanv : Tantalus Ibis ||
| D'ar vevoniezh e tenn ar pennad-mañ. ||
An tantal Afrika$^,$ a zo ur spesad hirc'hareged bras, Mycteria ibis an anv skiantel anezhañ.

## Boued

Bevañ a ra diwar raned, pesked bihan ha preizhoù-dour bihan all.

## Annez

Kavout a reer ar spesad en Afrika issahara a-bezh.

## Liammoù diavaez

* (en) Mycteria ibis el lec'hienn BirdLife International.
* (en) Mycteria ibis e lec'hienn an International Union for Conservation of Nature (IUCN).

## Notennoù ha daveennoù

* ↑ •Mycteria ibis, Tantale ibis, Yellow-billed Stork Tantal Afrika (Dn., Kat., Nl., Sp., Sv.) - Divi gKervella, Un distro war anvioù laboused Europa (1), Hor Yezh, niv. 286, Mezheven 2016, pajenn 18.
* ↑ TermOfis : Tantale ibis | Tantal Afrika | Mycteria ibis (studiet).
* ↑ (en) Mycteria ibis el lec'hienn HBW Alive: Handbook of the Birds of the World Alive.
* ↑ (en) Roadennoù IOC World Bird List diwar-benn Mycteria ibis.
a vo kavet e Wikimedia Commons.
# Tantalos

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Tantalos, pe Tantal, a zo anv meur a dudenn eus mojennoù Hellaz kozh.
* Tantalos (mab Zeus), brudet gant « bourevidigezh Tantalos »,
* Tantalos (mab Broteas),
* Tantalos (mab Thyestes), kentañ pried Klytaimnestra.

## Pennadoù kar

* Tantalom: elfenn gimiek
* (2102) Tantalus: asteroidenn
# Tansu Çiller

Tansu Çiller (distaget [ˈtansu tʃiˈlːæɾ] e turkeg ; ganet d'ar 24 Mae 1946 en Istanbul) zo ur skolveuriadez hag ur bolitikerez eus Turkia. Kentañ Ministr Turkia e voe eus 1993 da 1996.
Goude studioù e Turkia hag e Stadoù Unanet Amerika e teuas da vezañ kelennerez war an ekonomiezh e skol-veur Boğaziçi, en Istanbul. Anvet e voe da vinistrez an ekonomiezh e gouarnamant ar c'hentañ ministr Süleyman Demirel e 1991. Pa voe dilennet Demirel da brezidant ar Republik, e 1993, ez eas Tansu Çiller e penn ar gostezenn Doğru Yol Partisi hag anvet e voe da gentañ ministr. Goude-se e voe anvet er gouarnamant c'hoazh, evel beskentañ ministr hag evel ministr an Aferioù diavaez, etre 1996 ha 1997.
# Tantal Malezia

Tantal Malezia :
| Un tantal Malezia, luc'hskeudennet e Borneo. En arvar (EN) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Ciconiiformes |
| Kerentiad : | Ciconiidae |
| Genad : | Mycteria |
| Anv skiantel ||
| Mycteria cinerea (Raffles, 1822) kentanv : Tantalus cinereus ||
| D'ar vevoniezh e tenn ar pennad-mañ. ||
An tantal Malezia$^,$ a zo ur spesad hirc'hareged bras, Mycteria cinerea an anv skiantel anezhañ.

## Boued

Bevañ a ra diwar besked bihan, naered ha raned.

## Annez

| ██ Tiriad Mycteria cinerea | Kavout a reer ar spesad e kreiz Kambodja, kornôg Malezia, Sumatera, Jawa, Sulawesi. |

## Liammoù diavaez

a vo kavet e Wikimedia Commons.
* (en) Mycteria cinerea el lec'hienn BirdLife International.
* (en) Mycteria cinerea e lec'hienn an International Union for Conservation of Nature (IUCN).

## Notennoù ha daveennoù

* ↑ •Mycteria cinerea, Tantale blanc, Milky Stork Tantal Malezia - Divi gKervella, Un distro war anvioù laboused Europa (1), Hor Yezh, niv. 286, Mezheven 2016, pajenn 18.
* ↑ TermOfis : Tantale blanc | Tantal Malezia | Mycteria cinerea (studiet).
* ↑ (en) Mycteria cinerea el lec'hienn HBW Alive: Handbook of the Birds of the World Alive.
* ↑ (en) Roadennoù IOC World Bird List diwar-benn Mycteria cinerea.
# Tannhäuser

Tannhäuser a oa ur Minnesänger hag ur barzh alaman eus an XIII$^{vet}$ kantved. Ne ouezer tost netra diwar e benn, ha ne ouezer ket hag-eñ e voe anezhañ zoken. Ar roud nemetañ anezhañ eo e varzhonegoù : peurliesañ e soñjer e voent savet etre 1245 ha 1265. Soñjal a reer ez eo liammet ouzh ur familh a renk uhel anvet Thannhausen. Diskennidi ar familh a zo o chom hiziv an deiz e kastell Tannhausen, e-kichen Ellwangen ha Dinkelsbühl. Soñjal a reer ivez e voe ezel eus lez Friedrich II Aostria. Er Große Heidelberger Liederhandschrift e weler Tannhäuser gwisket gant dilhad an Urzh Teut, neuze e c'haller soñjal en dije kemeret perzh er pempvet kroaziadeg.

## Mojenn Tannhäuser

Tannhäuser a zeuas da vezañ ur seurt mojenn (testeniet azalek 1430), hag a voe diazezet war e destenn anvet Bußlied. Gwerzhioù a voe savet diwar e benn azalek 1450. Hervez ar vojenn e vije bet Tannhäuser ur marc'heg hag ur barzh hag en dije dizoloet Venusberg (« Menez Gwener »), hag a oa annez dindan douar an doueez Gwener. Eno e vije chomet ur bloavezh-pad, hag en dije azeulet anezhi. Morc'hed a vije deuet dezhañ goude bezañ kuitaet Venusberg, ha neuze e vije aet da Roma peogwir en doa c'hoant da resev absolvenn ar pab Urban IV. Urban en dije respontet e oa ken dibosupl ha ma kreske bleunvioù war e vazh. Met tri devezh goude ma vije aet kuit Tannhäuser, e voe bazh Urban en he bleuñv. Neuze e vije bet kaset kannaded dezho da adkavout Tannhäuser, met ne gavjont ket anezhañ peogwir e vije distroet da Venusberg.

## Oberennoù diwar e benn

Ur c'hoarigan anvet Tannhäuser a voe savet gant Richard Wagner.
Er filmoù Blade Runner ha Soldier ez eus anv eus Tannhauser Gate. Un dave da Dannhäuser eo.

## Oberenn

* Die Dichtungen des Tannhäusers, Testennoù Tannhäuser, gant displegadennoù

## Levrlennadur

a vo kavet e Wikimedia Commons.
* Johannes Siebert, Der Dichter Tannhäuser: Leben, Gedichte, Sage. Halle/Saale: Niemeyer, 1934
* John Wesley Thomas, Tannhäuser, poet and legend: with texts and translations of his works Chapel Hill 1974 : University of North Carolina studies in the Germanic languages and literatures ISBN 0-8078-8077-9
# Saint-Vincent-Sterlanges

Saint-Vincent-Sterlanges a zo ur gumun e departamant Vande, e Bro-C'hall.

## Istor
### Dispac'h Gall

* Melestradurezh: savet e voe ar gumun e 1790 ; lakaet e voe e Kanton Chantonnay; e Bann La Chateigneraye e oa. Lakaet e voe kumun Saint-Vincent-Sterlanges en Arondisamant Fontenay-le-Comte bet krouet e 1800 hag en Arondisamant Napoléon-Vendée diwezhatoc’h.

### XX$^{vet}$ kantved
##### Brezel-bed kentañ

* Mervel a reas 47 gwaz eus ar gumun, da lavaret eo 5,26% eus ar boblañs e 1911, abalamour d'ar brezel hervez monumant ar re varv.

#### Eil Brezel-bed

* Mervel a reas un den eus ar gumun abalamour d'ar brezel hervez monumant ar re varv.

## Monumantoù ha traoù heverk

* Monumant ar re varv, luc’hskeudennoù$^,$; savet e voe e miz Du 1921.

## Daveoù ha notennoù

* 1 2 (fr)Cassini - EHESS
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Université de Lille
# Saint-Viâtre

Saint-Viâtre a zo ur gumun e departamant Loir-et-Cher.

## Monumantoù ha traoù heverk

* Iliz Saint-Viâtre.
* La Maison des étangs (Ti ar stankoù), ekomirdi diwar-benn ar Sologne.
* Ar chafaud, savadur bihan
# Saint-Éloi

Saint-Éloi zo un anv-lec'h gallek.

## Lec'hioù
### Belgia

* Vive-Saint-Éloi, anv gallek Sint-Eloois-Vijve, rann eus Waregem, en Kornôg-Flandrez.

### Breizh

* Saint-Éloi, anv gallek Sant-Eler, e Louergad.
* Saint-Éloy, anv gallek Sant-Alar.
* Rivière de Saint-Éloi, anv gallek ul lodenn eus an Tohon

### Bro-C'hall

* Saint-Éloi, en Ain
* Saint-Éloi, kumun gwechall en Eure, bremañ e kumun Bézu-Saint-Éloi
* Saint-Éloi, e Creuse
* Saint-Éloi, e Nièvre
* Saint-Éloi, karter e Rodez en Aveyron
* Saint-Éloi, karter e Montpellier
    Saint-Éloi-de-Fourques, en Eure
    Saint-Éloy-d'Allier, en Allier
    Saint-Éloy-de-Gy, e Cher
    Saint-Éloy-la-Glacière, e Puy-de-Dôme
    Saint-Éloy-les-Mines, e Puy-de-Dôme
    Saint-Éloy-les-Tuileries, e Corrèze
    Bézu-Saint-Éloi, en Eure
# Saint-Vincent-sur-Graon

Saint-Vincent-sur-Graon a zo ur gumun e departamant Vande, e Bro-C'hall.

## Douaroniezh

* War lez ar Graon emañ ar gumun.

## Istor
### Dispac'h Gall

* Melestradurezh: savet e voe ar gumun e 1790 ; lakaet e voe e Kanton Moutiers-les-Maufaits. E Bann Les Sables-d’Olonne e oa. Lakaet e voe kumun Saint-Vincent en Arondisamant Les Sables-d’Olonne bet krouet e 1800.

### XX$^{vet}$ kantved
##### Brezel-bed kentañ

* Mervel a reas 21 gwaz eus ar gumun, da lavaret eo 1,43% eus ar boblañs e 1911, abalamour d'ar brezel hervez monumant ar re varv.

#### Eil Brezel-bed

* Mervel a reas nav den ag ar gumun abalamour d'ar brezel hervez monumant ar re varv.

## Monumantoù ha traoù heverk

* Peulvan La Chenillée.
* Kastell La Bigeoire.
* Iliz katolik Sant Visant.
* Monumant ar re varv, luc’hskeudenn ha kartenn-bost.

## Daveoù ha notennoù

* ↑ (fr)Cassini - EHESS
* ↑ (fr) Cassini - EHESS
* ↑ (fr)Memorial Genweb
* ↑ (fr)Memorial Genweb
* ↑ (fr)Clochers de France
* ↑ (fr)Memorial Genweb
# Saint-Vincent (Tintigny)

Saint-Vincent (gåmeg:Savin-Sâ) a oa ur gumun eus Proviñs Luksembourg e Belgia. Gant Lezenn 1977 e voe lakaet e kumun Tintigny.

## Istor
### XX$^{vet}$ kantved
#### Brezel-bed kentañ

* D’an 22 a viz Eost 1914 e voe un emgann eno etre ar soudarded c'hall, gant ar 6vet Rujumant Dragoned en o mesk, hag an tirlu alaman.

## Monumantoù ha traoù heverk

* An iliz katolik e kreiz ar vourc’h.
* Ar skol.
* Iliz katolik Sant Visant.
* An ti-skol.
# Saint-y-brid

Saint-y-Brid (St. Brides Major e saozneg) zo ur gêriadenn hag ur gumuniezh e Bro Morgannwg e Kembre, ur 6 km er c'hreisteiz da gêr Pen-y-bont ar Ogwr.
E 2011 e oa poblet gant 1940 a dud, ha 193 anezho (10,2%) a oa kembraegerien.

## Kêriadenn

Da Santez Brid, pe Ffraid (ar santez anvet Bríd e gouezeleg, Brigid e saozneg, Berc'hed e brezhoneg), eo dediet an iliz.
Teir zavarn hag ur skol gentañ derez zo.

## Tud

* Iorwerth Fynglwyd (fl. 1485-1525), barzh

## Daveoù

* ↑ Statistical bulletin: 2011 Census: Key Statistics for Wales, Mawrth 2011 Swyddfa Ystadegau Cenedlaethol ("The Office For National Statistics")
Llangan • Llansanwyr • Llanilltud Fawr • Llwyneliddon • Llyswyrny • Marcroes • Ogwr • Penarth • Pendeulwyn • Pen-llin • Pennon • Pen-marc •
# Saint-Ébremond-de-Bonfossé

Saint-Ébremond-de-Bonfossé :
| Ar maerdi. ||
| Melestradurezh ||
| Stad | Frañs |
| Rannvro | Normandi |
| Departamant | Manche |
| Arondisamant | Saint-Lô |
| Kanton | Canisy betek 2014, Saint-Lô-2 abaoe 2015 |
| Kod kumun | 50465 |
| Kod post | 50750 |
| Maer Amzer gefridi | Gérard Duval 2014-2016 |
| Etrekumuniezh | Saint-Lô Agglo |
| Poblañsouriezh ||
| Poblañs | ann. (2020) |
| Douaroniezh ||
| Daveennoù lec'hiañ | |
| Uhelderioù | bihanañ 12 m — brasañ 115 m |
| Gorread | 11,90 km² |
| kemmañ |
Saint-Ébremond-de-Bonfossé a oa ur gumun e departamant ar Manche e Bro-C'hall, unan eus an departamantoù savet diwar Normandi gozh.

## Douaroniezh

* Ar Joigne.
* Ar stêr Joigne a ra ar vevenn etre Saint-Ébremond-de-Bonfossé ha kumun Saint-Gilles.
* War lez ar stêr Vire emañ ar gumun.

## Istor
### XX$^{vet}$ kantved
#### Brezel-bed kentañ

* Mervel a reas 26 gwaz eus ar gumun abalamour d'ar brezel, eleze 4,52% ag ar boblañs hervez an niveradeg bet graet e 1911; lazhet e voe daou soudard eus ar gumun e Belgia d'an 22 a viz Eost 1914, e penn- kentañ ar brezel: unan e Châtelet, er 36vet Rujumant Troadegiezh e oa, hag unan eus ar 136vet Rujumant Troadegiezh e Falisolle.

#### Eil brezel-bed

* Mervel a reas unnek den ag ar gumun abalamour d'ar brezel, eizh anezhe a oa tud nann-soudard.

### XXI$^{vet}$ kantved

* 2015: pa voe diskaret Kanton Canisy e voe lakaet ar gumun e Kanton Saint-Lô-2.
* 2017: bodet kumunioù Canisy ha Saint-Ébremond-de-Bonfossé d'ober ar gumun nevez anvet Canisy.

## Monumantoù ha traoù heverk

* Diavaez.
* Maen-font en iliz katolik.
* Iliz katolik Sant Ébremond, porched eus an XIII$^{vet}$ kantved, keur eus ar XIV$^{vet}$ kantved.
* Maner Cotanville, 1538.
* Presbital savet gant maen-sklent, XVIII$^{vet}$ kantved.
* Kastell La Motte,XIX$^{vet}$ kantved.
* Ar monumant.
* Monumant ar re varv, luc’hskeudennoù.

## Pennad kar

* Canisy.

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)Memorial Genweb
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb
* ↑ (fr)Memorial Genweb
* ↑ (fr)Memorial Genweb